નોંધનીય છે કે 23 સપ્ટેમ્બરના રોજ અમૂલે ટ્વીટર પર રેલવે મિનિસ્ટ્રીને દરખાસ્ત કરી હતી કે, મંત્રાલય દ્વારા આખા દેશમાં અમૂલ બટર પહોંચાડવા માટે રેફીજરેટેડ પાર્સલ વાનની સુવિધા કરી આપવામાં આવે. જે અંગે રેલવે મિનિસ્ટ્રીએ તરત જ કંપનીની પોપ્યુલર ટેગલાઈનને યુઝ કરીને જવાબ આપ્યો હતો કે, ‘ભારતીય રેલવેને અટરલી-બટરલી ખુશી થશે જો અમે ટેસ્ટ ઑફ ઈન્ડિયાને દરેક ઈન્ડિયન સુધી પહોંચાડી શકીએ.’ નોંધનીય છે કે ટ્વીટર પર રેલવે મંત્રાલય પોતાના ઝડપી પ્રત્યુત્તરો માટે જાણીતું છે. પરંતુ આ લગભગ પહેલીવાર હશે કે રેલવેને ટ્વીટર પર બિઝનેસ પ્રપોઝલ મળ્યું હોય.